Paryžiaus Šarlio de Golio tarptautinis oro uostas
Šarlio de Golio oro uostas (pranc. Aéroport Paris–Charles de Gaulle, IATA – CDG, ICAO – LFPG) – vienas pagrindinių pasaulio oro uostų bei didžiausias Prancūzijoje. Oro uostas pavadintas Prancūzijos generolo ir politiko Charles de Gaulle garbei. Šarlio de Golio oro uostas yra 25 km į šiaurės rytus nuo Paryžiaus. Oro uoste yra pagrindinė Air France avialinijų būstinė. 2013 m. oro uostas aptarnavo 62 052 917 keleivių ir 497 763 lėktuvus. Pagal šį rodiklį jis yra 8 pasaulyje pagal užimtumą. Europoje šis oro uostas yra antras pagal užimtumą po Londono Hitrou oro uosto.